Teknisk justering for så vidt angår særlige instrumenter i 2020 (artikel 6, stk. 1, litra e) og f), i Rådets forordning nr. 1311/2013 om fastlæggelse af den flerårige finansielle ramme for årene 2014-2020)

1.indledning

Forordningen om fastlæggelse af den flerårige finansielle ramme (FFR-forordningen) for årene 2014-2020 som senest ændret ved Rådets forordning (EU, Euratom) 2017/1123 af 20. juni 2017 og senest justeret som beskrevet i meddelelsen om den tekniske justering for 2020 indeholder en tabel over den finansielle ramme for perioden 2014-2020 udtrykt i 2011-priser (tabel 1).

I henhold til FFR-forordningens artikel 6, stk. 1, foretager Kommissionen hvert år forud for budgetproceduren for regnskabsår n+1 en teknisk justering af den flerårige finansielle ramme (FFR) på grundlag af udviklingen i EU's bruttonationalindkomst (BNI) og i priserne og underretter Rådet og Europa-Parlamentet om resultaterne. Justeringen af lofterne, jf. artikel 6, stk. 1, blev foretaget i maj 2019 ved den tekniske justering for 2020, og denne justering ajourføres ikke i overensstemmelse med artikel 6, stk. 4.

I meddelelsen om den tekniske justering for 2020 blev der redegjort for de disponible midler under de særlige instrumenter for årene 2019 og 2020 i henhold til FFR-forordningens artikel 6, stk. 1, litra e) og f), for så vidt angår disponible midler under henholdsvis den samlede margen for forpligtelser og fleksibilitetsinstrumentet, således som de forelå i foråret 2019. Formålet med nærværende meddelelse er at forelægge Rådet og Europa-Parlamentet en redegørelse over de yderligere midler under de særlige instrumenter, jf. FFR-forordningens artikel 6, stk. 1, litra e) og f), for så vidt angår henholdsvis den samlede margen for forpligtelser og fleksibilitetsinstrumentet for året 2020, som blev disponible ved udgangen af 2019.

Til orientering redegøres der desuden for de disponible midler under alle de særlige instrumenter og deres anvendelse siden 2014.

2.Den samlede margen for betalinger

I henhold til FFR-forordningens artikel 5 justerer Kommissionen betalingsloftet for årene 2015-2020 opad med et beløb svarende til differencen mellem de gennemførte betalinger og FFR-betalingsloftet for året n-1. Enhver justering opad modregnes af en tilsvarende nedsættelse af lofterne for betaling for året n-1 i faste 2011-priser.

Der foretages ingen genberegning af den samlede margen for betalinger i 2020, idet maksimumsbeløbet i FFR-forordningens artikel 5, stk. 2, er blevet nået ved den tekniske justering for 2020, der blev vedtaget i maj 2019.

3.Særlige instrumenter

Der findes en række instrumenter uden for de udgiftslofter, der er aftalt i den finansielle ramme 2014-2020. Formålet med disse instrumenter er at sikre en hurtig reaktion på ekstraordinære eller uforudsete begivenheder og skabe en vis fleksibilitet ud over de aftalte udgiftslofter inden for bestemte grænser.

3.1.Nødhjælpsreserven

I henhold til artikel 9 i den ændrede FFR-forordning kan nødhjælpsreserven i 2020 mobiliseres med op til et maksimalt beløb på 300 mio. EUR pr. år i 2011-priser eller 358,5 mio. EUR i løbende priser (2 301,4 mio. EUR for hele perioden i løbende priser). De uudnyttede beløb for det foregående år kan fremføres til det efterfølgende år. Fremførslen fra 2019 til 2020 beløber sig til 45,6 mio. EUR.

Nedenstående tabel giver en detaljeret oversigt over de årlige disponible midler og anvendelsen af nødhjælpsreserven siden 2014:

Nødhjælpsreserven Mio. EUR 2014 2015 2016 2017 2018 2019 2020 I alt Årlige beløb i 2011-priser 280 280 280 300 300 300 300 2 040 Årlige beløb i løbende priser 297,0 303,0 309,0 337,8 344,6 351,5 358,5 2 301,4 Fremført fra det foregående år 0,0 198,9 219,4 98,6 61,7 34,1 45,6 Årlig anvendelse 98,1 282,5 429,8 374,7 372,2 340,0 1 897,3 Fremført til det efterfølgende år 198,9 219,4 98,6 61,7 34,1 45,6 Bortfaldet 0,0 0,0 0,0 0,0 0,0 0,0 0,0

3.2.Den Europæiske Unions Solidaritetsfond (EUSF)

I henhold til FFR-forordningens artikel 10 kan Den Europæiske Unions Solidaritetsfond i 2020 mobiliseres med op til et maksimalt beløb på 500 mio. EUR pr. år i 2011-priser eller 597,5 mio. EUR i løbende priser (3 944,7 mio. EUR for hele perioden i løbende priser). De uudnyttede beløb for det foregående år kan fremføres til det efterfølgende år. Fremførslen fra 2019 til 2020 beløb sig til 553,0 mio. EUR. Ingen beløb bortfaldt ved udgangen af 2019.

Nedenstående tabel giver en detaljeret oversigt over de årlige disponible midler og anvendelsen af Solidaritetsfonden siden 2014:

Den Europæiske Unions Solidaritetsfond Mio. EUR 2014 2015 2016 2017 2018 2019 2020 I alt Årlige beløb i 2011-priser 500 500 500 500 500 500 500 3 500 Årlige beløb i løbende priser 530,6 541,2 552,0 563,1 574,3 585,8 597,5 3 944,7 Fremført fra det foregående år 0,0 403,9 541,2 552,0 140,8 265,3 553,0 Fremrykket fra det efterfølgende år 0,0 0,0 0,0 294,0 -294,0 0,0 0,0 Årlig anvendelse 126,7 82,8 33,1 1 268,3 155,9 298,1 1 964,9 Fremført til det efterfølgende år 403,9 541,2 552,0 140,8 265,3 553,0 Bortfaldet 0,0 321,1 508,1 0,0 0,0 0,0 829,2

3.3.Fleksibilitetsinstrumentet